
ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО


ПРОТОКОЛ №1

Днес, 22.11.2019 от 13:00 часа, в Зала № 2, ет. 1, Община Бургас, ул. „Александровска“ № 26, се проведе заседание на Постоянна комисия по транспорт и безопасност на движението (ПКТБД).
На заседанието присъстваха: Евелина Василева Михалева – председател, Манол Божидаров Тодоров – зам.-председател и членове: Боян Диянов Дяков, Владимир Павлинов Павлов,  и Юлиян Жеков Кулев. Анелия Тодорова Иванова  отсъства по уважителни причини. От общинска администрация присъстваха: Руска Бояджиева – зам.-кмет „Европейски политики, околна среда“, Златина Караиванова – директор на дирекция "Бюджет и финанси", Ивелина Стратева – директор на дирекция „Икономика и стопански дейности“, Тодор Стамболиев – обществен посредник на територията на Община Бургас, Иван Гюлев – нач. отдел "Безопасност и организация на движението" и Андрей Рунчев – директор на ОП "Транспорт".
С 6 гл. „за“, 0 гл. „против“ и 0 гл. „въздържали се“ се прие следния 

ДНЕВЕН РЕД

1. ОбС 08-00-9321 	Докладна записка от Димитър Николов – кмет на Община Бургас, относно: Извършване на вътрешнокомпенсирани промени в бюджета и разчета за финансиране на капиталовите разходи за 2019 г.

2. ОбС 08-00-9332 	Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Националния Доверителен Еко Фонд по Инвестиционната програма за климата за насърчаване използването на електромобили 

3. ОбС 08-00-9309 	Докладна записка от Красимир Стойчев – зам.-кмет "Финанси, бюджет и икономика", относно: Неограничено безплатно пътуване по утвърдените линии на градския транспорт в почивните дни, за правоимащи  граждани над 75 години, които имат издадени карти за преференциални пътувания за съответния месец

4. ОбС 08-00-9362 	Докладна записка от Йорданка Ангелова Бенова-Ананиева - за кмет на Община Бургас, съгласно Заповед №3480/18.11.2019 г., относно: Избор на представител на Общински съвет - Бургас, в процедурата по възлагане на обществен превоз на пътници по автобусни линии от областната и републиканската транспортна схема, квота на Община Бургас

5. ОбС 08-00-9289 	Докладна записка от Живко Господинов – общински съветник от БСП, относно: Необходимостта от допълнително осветяване на пешеходните пътеки по бул. "Сан Стефано" 

6. ОбС 08-00-9310 	Докладна записка от Христо Панайотов – общински съветник от БСП, относно: Необходимостта от ремонт на кръстовището на ул. "Странджа планина" и бул. "Сан Стефано" 

7. ОбС 08-00-9317 	Предложение от Георги Дракалиев, Севдалина Турманова, Евелина Михалева, Калояна Живкова и Николай Стоянов – общински съветници, относно: Удостояване на Георги Шагунов със званието " Почетен гражданин на Бургас" (посмъртно) 

8. ОбС 08-00-9192 	Писмо от доц. д-р Диана Ковачева – омбудсман на Република България, относно: Жалба от граждани с увреждания 

9. ОбС 08-00-9169 	Заявление от живущите в района на бул. "Александър Георгиев – Коджакафалията", к-с "Меден рудник", гр. Бургас, относно: Изграждане на изкуствени неравности по пътя от вида "легнал полицай", с цел ограничаване на скоростта на МПС-та, преминаващи по бул. "Александър Георгиев - Коджакафалията", к-с "Меден рудник" в участъка между бул. "Захари Стоянов" и кръстовището при бл. 216

10. ОбС 08-00-9272 	Искане от Снежана Никова – председател на сдружение "Браншова организация на таксиметровите превозвачи и шофьори в България", относно: Предоставяне на информация
---------------------------------------------------------------------------------------

По точка 1

ОбС 08-00-9321
Докладна записка от Димитър Николов – кмет на Община Бургас, относно: Извършване на вътрешнокомпенсирани промени в бюджета и разчета за финансиране на капиталовите разходи за 2019 г.

Златина Караиванова – директор на дирекция "Бюджет и финанси" представи предвидените вътрешнокомпенсирани промени в Бюджет 2019 г.
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 2

ОбС 08-00-9332 
Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Националния Доверителен Еко Фонд по Инвестиционната програма за климата за насърчаване използването на електромобили

Руска Бояджиева – зам.-кмет „Европейски политики, околна среда“ обясни, че с оглед политиката на Общината за насърчаване на екологичен превоз, се предвижда новият автомобил да замени двадесет и три годишен дизелов микробус с голям ежедневен пробег, който се използва за обслужване на обектите, стопанисвани от Общинското предприятие "Спортни имоти". Тя подчерта, че основен ефект от закупуването на новото превозно средство е намаляване на разходите за гориво, както и значителните ползи за опазването на околната среда.
След приключване на дискусията и в резултат на явно гласуване, с 5 гл. "за", 0 гл. "против" и 1 гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 3

ОбС 08-00-9309 
Докладна записка от Красимир Стойчев – зам.-кмет "Финанси, бюджет и икономика", относно: Неограничено безплатно пътуване по утвърдените линии на градския транспорт в почивните дни, за правоимащи  граждани над 75 години, които имат издадени карти за преференциални пътувания за съответния месец

Ивелина Стратева – директор на дирекция „Икономика и стопански дейности“ представи идеята на настоящата докладна записка, правоимащите  граждани над 75 години, които ползват преференциални карти за пътувания в градския транспорт, да пътуват безплатно в почивните дни и уикендите по утвърдените линии на градския транспорт. Тя добави, че това ще даде възможност на възрастните хора да участват по-активно в събития и мероприятия, да бъдат по-мобилни, тъй като ще могат да ползват услугите на градския транспорт неограничено и безвъзмездно в рамките на почивните дни
Живко Господинов заяви, че проектът за решение е стъпка в правилната посока.
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното
 
РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 4

ОбС 08-00-9362 
Докладна записка от Йорданка Ангелова Бенова-Ананиева - за кмет на Община Бургас, съгласно Заповед №3480/18.11.2019 г., относно: Избор на представител на Общински съвет – Бургас, в процедурата по възлагане на обществен превоз на пътници по автобусни линии от областната и републиканската транспортна схема, квота на Община Бургас
[bookmark: _GoBack]
Евелина Михалева запозна присъстващите с проекта за решение.
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 



РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 5

ОбС 08-00-9289 
Докладна записка от Живко Господинов – общински съветник от БСП, относно: Необходимостта от допълнително осветяване на пешеходните пътеки по бул. "Сан Стефано"

Живко Господинов, в качеството си на вносител, представи докладната записка, като подчерта, че слабата осветеност на пешеходните пътеки води до предпоставки за пътнотранспортни произшествия.
Иван Гюлев – нач. отдел "Безопасност и организация на движението" заяви, че подкрепя искането. Той поясни, че започва поетапно промяна на уличното осветление по основните артерии в града.
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 6

ОбС 08-00-9310 
Докладна записка от Христо Панайотов – общински съветник от БСП, относно: Необходимостта от ремонт на кръстовището на ул. "Странджа планина" и бул. "Сан Стефано"

След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 7

ОбС 08-00-9317 
Предложение от Георги Дракалиев, Севдалина Турманова, Евелина Михалева, Калояна Живкова и Николай Стоянов – общински съветници, относно: Удостояване на Георги Шагунов със званието " Почетен гражданин на Бургас" (посмъртно)

След като се запознаха с предложението и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното
 
РЕШЕНИЕ:

Подкрепя предложението и проекта за решение.
---------------------------------------------------------------------------------------

По точка 8

ОбС 08-00-9192 
Писмо от доц. д-р Диана Ковачева – омбудсман на Република България, относно: Жалба от граждани с увреждания

Тодор Стамболиев – обществен посредник на територията на Община Бургас заяви, че решението на проблема е изготвянето на проект за наредба, която да се отнася общо за територията на града, като се даде възможност на хора с двигателни увреждания да разполагат с място за паркиране в непосредствена близост до дома им. Стамболиев обясни, че предложението трябва да се отнася само за хора с определени опородвигателни проблеми, които не могат да се придвижват самостоятелно. Омбудсманът каза, че трябва да се приеме нормативен акт, с който да се разпишат условията и реда за издаване на карта за паркиране и за обособяване на местата определени за ППС обслужващи хора с увреждане, защото такива правила не се съдържат в ЗДвП.
Андрей Рунчев – директор на ОП "Транспорт" уточни, че е редно да бъде изготвен изцяло нов нормативен акт, който да регламентира точно и конкретно правата на лицата с трайни увреждания, създаващи известни привилегии за паркиране и престой на собствени ППС. Той допълни, че така направените предложения от г-н Стамболиев биха имали дискриминационен ефект към останалите групи в обществото, а и това, че се предлага такива места да се предоставят по настоящ адрес, а не по постоянен, ще доведе до хаос в паркирането.
Евелина Михалева предложи да се създаде комисия, която да включва експерти в областта на транспорта, правото, медицината и общински съветници с цел подготовка на проект за Наредба за уреждане правото на престой и паркиране на ППС, управлявани или превозващи лица с увреждания на територията на община Бургас. Предложението бе подкрепено единодушно с 6 гл. "за".
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното
 
РЕШЕНИЕ:

1. Да се създаде временна комисия, която да включва експерти в областта на транспорта, правото, медицината и общински съветници с цел подготовка на проект за Наредба за уреждане правото на престой и паркиране на ППС, управлявани или превозващи лица с увреждания на територията на община Бургас.
---------------------------------------------------------------------------------------





По точка 9

ОбС 08-00-9169 
Заявление от живущите в района на бул. "Александър Георгиев – Коджакафалията", к-с "Меден рудник", гр. Бургас, относно: Изграждане на изкуствени неравности по пътя от вида "легнал полицай", с цел ограничаване на скоростта на МПС-та, преминаващи по бул. "Александър Георгиев – Коджакафалията", к-с "Меден рудник",, в участъка между бул. "Захари Стоянов" и кръстовището при бл. 216

Иван Гюлев – нач. отдел "Безопасност и организация на движението" информира членовете на Комисията, че същото заявление е постъпило и в общинска администрация, и ще бъде разгледано на предстоящото заседание на специализираната комисия по "Безопасност и организация на движение".
Живко Господинов предложи да се отложи вземането на решение и да се изпрати за становище към администрацията, и по специално към специализираната комисия.
Евелина Михалева изрази мнение, че в този участък няма нужда от поставяне на изкуствени неравности, но също подкрепя предложението да се изиска становище от администрацията
След приключване на дискусията и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Изпраща за становище, по компетентност до комисията по "Безопасност и организация на движение".
---------------------------------------------------------------------------------------

По точка 10

ОбС 08-00-9272 
Искане от Снежана Никова – председател на сдружение "Браншова организация на таксиметровите превозвачи и шофьори в България", относно: Предоставяне на информация

След като се запознаха с постъпилото искане за предоставяне на информация и в резултат на явно гласуване, с 6 гл. "за", 0 гл. "против" и 0гл. "въздържали се", членовете на Постоянната комисия по транспорт и безопасност на движението взеха следното 

РЕШЕНИЕ:

Изисква становище от общинска администрация.
---------------------------------------------------------------------------------------





ПРЕДСЕДАТЕЛ: …………………..
								    (Евелина Михалева)
ПРОТОКОЛИСТ: …………………….
		     (Марина Франц)

